క్రోన్స్ వ్యాధి

క్రోన్స్ వ్యాధి అనేది ఒక రకమైన ఇన్ఫ్లమేటరీ ప్రేగు వ్యాధి (IBD), ఇది జీర్ణశయం ప్రేగులలోని ఏ భాగాన్నైనా ప్రభావితం చేయవచ్చు. తరచుగా కడుపు నొప్పి, అతిసారం, జ్వరం, కడుపు వెడల్పుగా ఉండడం,  బరువు తగ్గడం వంటి లక్షణాలు  ఉంటాయి . జీర్ణశయాంతర ప్రేగు మార్గం వెలుపల సమస్యలు రక్తహీనత, చర్మ దద్దుర్లు, కీళ్ళనొప్పులు, కంటి వాపు, అలసట కలిగి ఉండవచ్చు. చర్మం మీద  దద్దుర్లు సంక్రమణం, అలాగే 'పియోడెర్మా గ్యాంగ్రెనోసం' లేదా 'ఎరిథెమా నోడోసం' కారణంగా ఉండవచ్చు. దీర్ఘకాలిక వాపు సమస్యగా ప్రేగు అవరోధం సంభవించవచ్చు, వ్యాధి ఉన్నవారికి పెద్దప్రేగు క్యాన్సర్, చిన్న ప్రేగు క్యాన్సర్ వచ్చే ప్రమాదం ఎక్కువగా ఉంటుంది.

 కారణాలు 
క్రోన్స్ వ్యాధికి  ఖచ్చితమైన కారణాలు తెలియకపోయినప్పటికీ, జన్యుపరంగా హాని సంభావ్యత  కల  వ్యక్తులలో పర్యావరణ, రోగనిరోధక బ్యాక్టీరియా కారకాల కలయిక వల్ల ఇది సంభవిస్తుందని భావిస్తారు.  ఇది దీర్ఘకాలిక శోథ రుగ్మత దారితీస్తుంది, దీనిలో శరీరం  బహుశా సూక్ష్మజీవుల యాంటిజెన్లను లక్ష్యంగా చేసుకుని రోగనిరోధక వ్యవస్థ జీర్ణశయాంతర ప్రేగులను రక్షిస్తుంది. క్రోన్స్ వ్యాధి రోగనిరోధకశక్తికి సంబంధిత వ్యాధి అయినప్పటికీ, ఇది స్వయం ప్రతిరక్షక వ్యాధిగా భావించరు (రోగనిరోధక వ్యవస్థని  శరీరం ప్రేరేపించదు). అంతర్లీన రోగనిరోధక సమస్య స్పష్టంగా లేదు, అయితే, ఇది రోగనిరోధక శక్తి లేకపోవడం వలన  రావచ్చు.

సగం పైగా ప్రమాదం  జన్యుపరమైనది. ఇందులో 70 కంటే ఎక్కువ జన్యువులు ఉన్నాయి. పొగాకు ధూమపానం చేసేవారు, చేయని వారితో పోలిస్తే క్రోన్స్ వ్యాధికి గురి అయే అవకాశం  మూడు రెట్లు ఎక్కువ. ఇది తరచుగా గ్యాస్ట్రోఎంటరైటిస్ వ్యాధి తర్వాత ప్రారంభమవుతుంది . ఇలాంటి లక్షణాలు  ఉన్న వేరే  వ్యాధులు ప్రేగు సిండ్రోమ్, బెహెట్ వ్యాధి ఉన్నాయి.

 నివారణ, చికిత్స 
క్రోన్స్ వ్యాధికి నివారణ లేదు. చికిత్స అంటే  వ్యాధి లక్షణాలు తగ్గించడానికి, ఉపశమనం కొనసాగించడానికి మళ్ళీ పునఃస్థితిని నివారించడానికి చేస్తారు. కొత్తగా రోగ నిర్ధారణ అయిన వారికి  లక్షణాలను వేగంగా తగ్గించడానికి  కార్టికోస్టెరాయిడ్ కొంతకాలం, ఉపయోగించుతారు. ఇంకా మెథోట్రెక్సేట్ లేదా వ్యాధి పునరావృతను నిరోధించడానికి ఉపయోగించే థియోపరిన్ వంటి మందులు కూడా వాడుతారు. క్రోన్స్ వ్యాధి ఉన్నవారు  ధూమపానం మానేవేయాలని వైద్యులు  సిఫార్సు చేస్తారు.ఈ వ్యాధి ఉన్నవారిలో ప్రతి ఐదుగురికి ఒకరు సంవత్సరానికి ఒకసారైనా ఆసుపత్రిలో చేరతారు, వ్యాధి గ్రస్తులలో  సగం మందికి పదేళ్ల కాలంలో ఏదో ఒక సమయంలో శస్త్రచికిత్స అవసరమవుతుంది. శస్త్రచికిత్సను వీలైనంత తగ్గించాలి, కొన్ని చీములు, కొన్ని ప్రేగు అడ్డంకులు క్యాన్సర్లను పరిష్కరించడం అనేది తరచూ  అవసరం. కోలొనోస్కోపీ ద్వారా ప్రేగు క్యాన్సర్ ఉందేమో అనే  పరీక్ష వ్యాధి ప్రారంభమైన ఎనిమిది సంవత్సరాల తర్వాత నుంచి ఒకసారి సిఫార్సు చేస్తారు.

 వ్యాధి ప్రాబల్యం 
ఐరోపా, ఉత్తర అమెరికాలో క్రోన్స్ వ్యాధి ప్రతి 1,000 మందికి 3.2 మందిని ప్రభావితం చేస్తుంది.  ఆసియా, ఆఫ్రికాలో దీని ప్రభావం చాలా తక్కువగా ఉంటుంది. సర్వసాధారణంగా  ఇది ఎక్కువగా అభివృద్ధి చెందిన ప్రపంచ దేశాలలో ఉంది.  అయితే, 1970ల నుండి ముఖ్యంగా అభివృద్ధి చెందుతున్న దేశాలలో ఈ రోగుల సంఖ్య  పెరుగుతోంది.  శోథ ప్రేగు వ్యాధి (IBD) ఫలితంగా 2015 లో 47,400 మరణాలు సంభవించాయి, క్రోన్స్ వ్యాధి ఉన్నవారిలో జీవిత కాలం ఇంకొంచెం  తక్కువ ఉంటుందని భావిస్తారు. ఇది కౌమారదశలో, యుక్తవయస్సులో ప్రారంభమవుతుంది, అయితే ఇది ఏ వయసులోనైనా సంభవించవచ్చు.   పురుషులు మహిళలు సమానంగా ప్రభావితమవుతారు.

 సూచనలు 
వర్గం:రోగ నిరోధక శక్తి సంబంధిత వ్యాధులు
వర్గం:CS1 maint: multiple names: authors list
వర్గం:జీర్ణకోశ వ్యాధులు
వర్గం:జన్యు వ్యాధులు